Joan Albert López-Bustins, nou cap d’estudi de Geografia: “Estem arribant a una geografia més aplicada, que ens permeti tenir o utilitzar eines per resoldre els problemes actuals”\nInfoGiH - Facultat de Geografia i Història UB > Joan Albert López-Bustins, nou cap d’estudi de Geografia: “Estem arribant a una geografia més aplicada, que ens permeti tenir o utilitzar eines per resoldre els problemes actuals”\nEl cap d’estudis en el seu despatx.\n1. Comencem parlant de la disciplina. En què es caracteritza la Geografia? I què pot aportar a l’hora de fer front als problemes del món actual?\nLa Geografia és l’estudi de la superfície terrestre on interactuen tant aspectes del medi natural, com aspectes socioeconòmics. A l’ensenyament de Geografia podem trobar assignatures que estudien només el medi natural i d’altres el medi humà, però després hi ha unes altres que relacionen la interacció ésser humà-medi. La Geografia intenta explicar què passa en el món, tenint en compte tot el ventall que ofereix la superfície terrestre.\nAquest és l’avantatge que té un geògraf! A vegades pot tenir la sensació que sap de moltes coses, però cap en concret, fins que se n’adona que té una visió molt àmplia que li permet afrontar reptes per gestionar el territori. Per exemple quan s’ha de fer un estudi d’impacte ambiental o una avaluació prèvia a la construcció d’una carretera, pot avaluar com aquestes infraestructures impactaran en aquell medi. També pot estudiar com algunes societats estan condicionades pel medi: Per què hi ha hagut una crisi en aquest país? Pot haver-hi factors humans, però també físics.\n2. L’anterior cap d’estudis, el Dr. Jaume Font, ens va explicar que “la Geografia és una disciplina molt antiga”. Què s’està fent des del món acadèmic per adaptar-la a la realitat actual?\nSempre s’ha pensat que la Geografia és aprendre’s tots els rius o les capitals, però aquesta no és la Geografia que s’imparteix ara a la universitat, perquè no és una Geografia útil per a la societat actual. No em serveix de res saber-me tots els rius i totes les capitals si avui dia tinc la Wikipedia.\nÉs veritat que venim d’una Geografia clàssica, més descriptiva, més memorística i estem arribant a una geografia més aplicada, que ens permeti tenir o utilitzar eines per resoldre els problemes actuals. Una Geografia més quantificada, més digital, aplicant les noves tecnologies per donar solucions als problemes de la societat: Com gestionar més ràpidament les incidències d’un centre d’emergències? O la recollida d’escombraries d’una ciutat? O l’optimització d’aigües? Tots aquests problemes els pot afrontar la Geografia.\nPerò aquesta és una Geografia emergent en els darrers anys, que potser no es coneix encara en els instituts. Ens ha passat que moltes vegades quan venen els estudiants de l’institut ens diuen: “Ah! Jo no em pensava que la Geografia era així…”\n3. En el vessant docent… Explica’ns de quina manera prepara l’ensenyament de Geografia als seus estudiants. Quines sortides professionals tenen?\nA la Facultat, el grau en Geografia és, potser, el que té un perfil d’estudiant més heterogeni; podem trobar-nos dos geògrafs que siguin molt diferents. Això fa que, en el món laboral, ens podem trobar sortides molt diverses.\nTenim geògrafs del vessant de les ciències naturals, que poden estar, per exemple, en el Servei Meteorològic de Catalunya, en l’àrea de climatologia. O en els mitjans de comunicació fent d’homes i dones del temps, com el Francesc Mauri o el difunt Toni Nadal. També a l’Institut Cartogràfic i Geològic de Catalunya. O en l’àrea de Polítiques territorials i Obres Públiques, on es necessiten geògrafs i geògrafes per la seva visió integrada. Hi ha, també, moltes consultores i empreses que treballen amb sistemes d’informació geogràfica (SIG). I geògrafs que es dediquen al Turisme rural, creant rutes de senderisme, per exemple. Però en un vessant més de Geografia Humana, podem trobar també, geògrafs en el Centre d’Estudis Demogràfics o en l’Àrea Metropolitana de Barcelona i en consultores ambientals. L’ensenyament és també una de les sortides en què volem incidir, perquè ens trobem que molts del professorat que imparteixen l’assignatura de Geografia són historiadors o d’altres titulacions.\n4. Què acostuma a atreure més a l’alumnat de la Geografia?\nEl que més els atreu és veure que el que estan estudiant és útil. Quan veuen que poden agafar eines d’informació geogràfica, posar-hi una capa d’usos del sòl, una capa d’elevacions del terreny, una capa de densitat de població i les poden creuar i poden deduir,… “La densitat de població a més de 1000 metres és de X i es comença a incrementar quan baixa a 500 metres”, i comencen a veure que poden relacionar informació per poder resoldre un encàrrec que els fan.\nPer exemple quan surten al camp, sobretot els alumnes de quart curs, veuen el paisatge molt diferent de com el veien abans d’entrar, el veuen amb una visió àmplia. En una vall veuen l’assentament humà i es pregunten: Perquè les cases estan on estan? Doncs perquè hi toca més el sol, allà és més pla o hi passa un riu. De tot això no te n’adones fins que no has fet tot aquest treball en assignatures i has sortit molt al camp.\n5. Amb quines perspectives accedeixes al càrrec de cap d’estudis? Quins objectius t’agradaria aconseguir?\nM’agradaria animar bastant al personal, jajaja! És que el grau en Geografia va tocar fons, i vam arribar a un mínim d’alumnes, no només el nostre grau sinó a tot l’Estat Espanyol.\nAquí hi ha diferents factors: un és el desprestigi general de la Geografia, que no sabem perquè ha passat, i l’altre que cada vegada la distància d’edat entre el professorat i els alumnes és més gran. És un tema delicat, però cal més gent jove, que pugui entrar en plantilla i fer una geografia més aplicada, que és el que demanen els estudiants. Hi ha jubilacions, però que no estan sent reemplaçades, les generacions joves estan quedant molt primes i podrien ser aquests geògrafs els que podrien donar-li una volta i fer la geografia més amena, més atractiva.\nIntervenció en la visita del estudiants alemanys.\nEncara que no estic en una posició d’intentar demanar places, sí que intentaré fer la Geografia més atractiva, fer moltes activitats de difusió i d’intercanvi (com la visita dels alumnes alemanys de la Universitat de Giessen, el passat 23 de març), intentar promocionar la mobilitat internacional perquè els alumnes vegin que la geografia és molt apreciada en altres llocs. Intentar recuperar les Olimpíades de Geografia… Fer activitats en els instituts i animar els estudiants de tercer i quart que hi participin, perquè expliquin que la Geografia universitària és diferent de la que es fa en el batxillerat.\n6. Explica’ns una mica com va ser que vas decidir ser geògraf. Quan i per què t’hi vas començar a interessar?\nAixò bé molt de lluny… Jo era de ciències pures, Física, Matemàtiques,… però de sempre la Geografia era l’assignatura que més m’agradava, no em feia gens de mandra anar a classe a l’Institut i, pràcticament sense estudiar, treia excel·lents… M’agradava molt entendre-ho tot des d’una perspectiva global, i això és la Geografia: Entendre el perquè de moltes coses que passen en el món.\nI també m’agradava molt la meteorologia i la climatologia i, de fet, anava a fer Física. Però després, vaig veure que aquí a la UB hi havia una Geografia Física molt desenvolupada, on es treballava molt la geomorfologia i vaig veure que hi havia persones referents en aquests camps. I a l’últim moment vaig canviar Física per Geografia, tot i que els meus professors em van dir que m’estava equivocant, que jo tenia més carrera en un àmbit de ciències i no de lletres, però jo els deia que Geografia no es ven bé de lletres,… La Geografia és molt àmplia!\nVaig acabar Geografia, em va agradar moltíssim! No només la part de Geografia Física, També la Geografia Regional i Humana. Vaig fer la tesi de Geografia Física, amb el professor que jo tenia de referència, el professor Martín-Vide de climatologia, i després he intentat continuar amb geografia, fent recerca.\n7. Formes part del grup de recerca de Climatologia. Ens pots explicar quines són les línies d’investigació? Quins projectes teniu entre mans?\nEn el Grup de recerca, som dos IP, el Dr. Martín-Vide i jo mateix i ara tenim dos projectes.\nUn el WEMOTOR, que s’està acabant i que coordinem amb la Universitat de les Illes Balears, on estudiem els patrons de teleconnexió WeMo (Western Mediterranian Occidental), uns indicadors que ens permeten detectar dies de risc de pluges torrencials a Espanya. Hi estudiem com plou, no quan plou. Si mires climatològicament, plou més a Barcelona que a Londres, però plou diferent. Aquí plou pocs dies i molta quantitat, això no ho podem aprofitar, és aigua que fa danys i se’n va; en canvi, a Londres plou més dies i menys quantitat, de manera que aquella aigua, es va filtrant i es pot aprofitar per a l’agricultura o per a l’abastiment humà.\nI l’altre projecte es diu CLICES, amb el CSIC i la Universidad de Zaragoza, on estudiem els índexs pluviomètrics i volem fer una reconstrucció des de 1900, fins a l’actualitat, perquè sovint la precipitació s’estudia des de 1950 cap endavant -ja que es té molta informació digitalitzada- però hi ha encara molta altra informació per rescatar de 1950 cap enrere. Per això volem fer una climatologia completa des de 1900 cap endavant, i estudiar tots aquests índexs pluviomètrics i relacionar-ho amb els patrons de teleconnexió WeMO.\nVisita a l’Estació Meteorològica UB\nPerò no només treballem precipitació, altres membres del grup com la professora Mª Carmen Moreno, han treballat l’illa de calor urbana, que és quan al centre de les ciutats puja la temperatura per l’activitat socioeconòmica, que està molt relacionat amb Geografia Humana. També hem treballat relacionant salut i variables climatològiques, hem portat tesis sobre patrons de circulació atmosfèrica que afavoreixen més o menys els incendis i hem tingut una doctoranda, refugiada de Síria, que ha estudiat la vessant oriental del Mediterrani, i ens ha servit per complementar els nostres estudis del vesant occidental i poder estudiar tota la conca.\n8. També ets membre del Grup d’experts en canvi climàtic: recentment s’ha publicat la notícia que ens aboquem a viure 6 mesos d’estiu i 2 d’hivern. Perquè això és més perillós del que sembla?\nEls extrems de temperatura sempre afavoreixen la mortalitat d’origen meteorològic. Un és en el moment més fred de l’any, que seria del desembre al febrer, i l’altre és quan fa molta calor, a l’estiu. En concret, en les nits tropicals, que és quan se sobrepassen els 21 graus de mínima, el cos no descansa prou bé, i si vas acumulant vàries nits de no descansar bé, el cos es desgasta, i les persones amb risc poden patir alguna crisi. Quan són pocs dies se supera bé, però quan això s’allarga més de 4 mesos, pot ser un risc per a la salut de la població.\nI en aquest cas l’estació càlida es faria més ampla, i aniria de maig a octubre, i els períodes crítics, podrien omplir tot el juliol i tot l’agost, quan ara, potser només tenim períodes crítics de 10 o 15 dies a finals de juliol, principis d’agost.\nMoltes gràcies per respondre la nostra entrevista! Li desitgem molts èxits en aquesta nova etapa!


L'Strenes arrencarà el 26 de juny amb el gruix del cartell original - Diari de Girona\nL'Strenes arrencarà el 26 de juny amb el gruix del cartell original\nEl festival celebrarà una "edició especial post-quarentena" amb Fangoria, Sopa de Cabra, Blaumut o La Casa Azul\nUn concert de l'edició del 2019. ACN\nEl festival Strenes de Girona, que s'havia de celebrar del 28 de març al 3 de maig, arrencarà el 26 de juny una «edició especial post-quarentena» que preservarà el gruix del cartell original. Aquesta edició d'estiu a causa de l'epidèmia s'allargarà fins l'11 de juliol i comptarà amb 24 concerts, entre els quals destaquen Sopa de Cabra, La Casa Azul, el doblet de Miki Núñez, Fangoria o el recital per commemorar el 25è aniversari de l'Unplugged de Nirvana amb la violoncelista Lori Goldston. També mantenen la seva participació Blaumut, Judit Nedderman, Maika Makovski, Tomeu Penya, Obeses o Oques Grasses, Koers i Germà Negre, que actuaran a la Xefla d'Strenes, una de les novetats d'enguany.\nEl director del festival, Xavi Pascual, destaca la dificultat de mantenir el màxim de la programació inicial, pel fet d'haver de quadrar les agendes dels artistes amb la disponibilitat dels espais on s'han de celebrar, com l'Auditori de Girona o el Centre Cultural la Mercè. «Ha estat com fer un tetris, no ha estat una feina fàcil, han sigut deu dies de treball intens i per això hem demanat marge i confiança al públic que ens preguntava què passaria amb el festival d'enguany», assegura Pascual, que indica que no volien «donar concerts per anul·lats o ajornats, sinó generar confiança, buscar una data per dir que ens en sortirem».\nEn aquest sentit, apunta que tenien clar que no volien fer una versió reduïda de l'Strenes, sinó garantir el millor festival possible en aquestes circumstàncies. «Si no haguéssim pogut mantenir un percentatge elevat del cartell, ho haguéssim anul·lat tot, malgrat que això ens deixaria en molt mala situació pel que fa a les pèrdues econòmiques», diu.\n«No tenim cap informació privilegiada, però sí la confiança que això acabarà i que farem vida normal. Les cancel·lacions que s'han produït fins ara ja han estat un cop dur pel sector, però si nosaltres, que serem dels primers a tornar, no podem posar-nos en marxa el 26 de juny, significarà que la davallada és brutal per a la música en viu», assegura Pascual, que també és el responsable dels festivals Sons del Món i Acústica.\nUna de les marques del festival gironí són els concerts de presentació de les últimes novetats de l'escena musical. «Per desgràcia, tot apunta que aquesta filosofia es mantindrà, perquè serem dels primers esdeveniments a tornar i fins i tot tindrem més estrenes de les que havíem previst, perquè malauradament alguns artistes han hagut de suspendre les actuacions prèvies a la de Girona», diu.\nLes entrades ja adquirides continuaran sent vàlides per a les noves dates, i per aquells concerts que encara no tenien els aforaments complets, continua la venda al web del festival.Pascual insisteix ara que cal que la feina dels festivals sigui ara «corresposta pel públic», evitant tantes devolucions com sigui possible. «Hem de començar a capgirar la situació», assegura el director.\nQui vulgui tornar l'entrada té el dret i la possibilitat de fer-ho, però Pascual assenyala que mantenir-la és «un acte de responsabilitat amb un sector molt tocat», i més tenint en compte que el 65% del pressupost del festival depèn de la venda de tiquets.\nPels qui vulguin fer un tastet del festival, dissabte a les sis els artistes faran un acte de presentació al web de l'Strenes.


▷ ¿Lesbianas maduras en la sobremesa? - Clásicas y Modernas\nAutoría: Isabel Franc\nNo m’ho puc creure! Encara començarem l’any amb una alegria i tot!? La sèrie de la sobretaula de TV3, Com si fos ahir, ha iniciat una trama de dues dones d’una certa edat (avançada, és clar) que s’estimen.\nL’eufòria em ve tant perquè s’ha desenvolupat d’una forma ben natural, com pel fet que són dues senyores grans.\nQuan va començar la trama, vaig obrir com a taronges els ulls de migdiada amb que acostumo a mirar la sèrie. Dues amigues, una lesbiana, l’altra no, que s’ho passen molt bé juntes fins que la lesbiana se’n retira perquè, diu textualment, s’hi estava penjant; i l’altra, és clar, la troba molt i molt a faltar. L’argument, pensava jo, haurà de continuar pels tombants propis del gènere: emoció, anades i vingudes i peripècies varies fins arribar a un desenllaç on… Us imagineu que siguin felices!?\nTot fent una revisió de la ficció lèsbica, no oblideu que sortim d’un Pou de Solitud i que abans d’aquest pou, només hi era Safo i para de contar; tot i que, fent arqueologia lèsbica, es troben un munt de dones valentes que van desafiar la societat del seu temps i ara són tan desconegudes com fascinants. Però el que ens interessa és el que ve després d’aquest pou on una dona, per primera vegada en la història de la literatura, s’atreveix a dir que estima una altra dona i no com si fos sa germana, precisament.\nL’aventura, com era d’esperar, no acaba de la millor manera i el que ve després, ja us ho dic jo: tot és tragèdia i llàgrimes com les de Petra Von Kant, les de Nora Flood al Bosc de la nit (encara no havíem sortit del pou ja ens havien ficat a la foscor del bosc), les mestres de La Calumnia (una d’elles suïcida), el Diari d’un escàndol, el dolor i la mort que portava Escrit al cos la meva adorada Jeanette Winterson, etc. etc. etc. Tot són finals per tallar-se les venes.\nInvisibilitat i tragèdia han estat una tradició que ha evolucionat poc al cap dels anys, tot i que avui en dia la llegenda lèsbica és una mica més variada. Ho he escrit moltes vegades, però no està de més refrescar-ho ara que la televisió pública catalana gosa (chapeau) presentar el tema en horari familiar (tot i que les criatures són a l’escola, la poden veure al vespre). Perquè la trama seguirà, oi? No la deixaran tallada, oi que no? A la guia de personatges de la web no surt apuntada i el personatge de la lesbiana Paz no apareix, però segur que és una malaurada coincidència, oi que sí?\n—Tu no saps l’important que ha estat per a mi haver-te conegut. M’has descobert un món, m’has convertit en una altra dona. Em sembla que jo també m’he enamorat. Potser és que tinc prejudicis però no en vull tenir, no em vull perdre la possibilitat de viure aquesta història amb tu.\n—M’agrada veure que m’aprecies tant, perquè jo també t’aprecio molt (és textual, encara que us soni a xufla), però em sembla que confons els sentiments. A tu no t’agraden les dones.\n—Les dones no, m’agrades tu.\nEssent les boniques dates que són, no me’n puc estar de fer una mena de carta als Reis/Reines Guionistes de l’Orient: Porfi, porfi, no ho deixeu aquí, atreviu-vos a anar endavant i, si fos possible, arribeu a un desenllaç mínimament reconfortant. Encara que us sembli molt lluny de la realitat, hi ha dones que s’han ajuntat a la maduresa per compartir la vida i ho porten d’allò més bé. Tant és que aquesta resolució que us demano sigui un exemple d’amor romàntic (Amor Disney, que diu la Brigitte Vasallo), al cap i a la fi, no n’hem gaudit de gaires finals feliços. I si ara TV3 s’atreveix a plantejar la història de dues dones grans que, amb totes les seves peripècies, acaben tenint un insòlit happyendding, haurem fet el cim de la ficció lèsbica.


Isabel Boj | didpatri\nMedical school secondary essay editing service reddit essay writing service writing service to create standard of operating procedure\nLlicenciada en Història, especialitat Prehistòria i Història Antiga.\nDoctorat en didàctica de les Ciències Socials i del Patrimoni per la Universitat de Barcelona amb la tesi Els tallers d’història i arqueologia en l’ensenyament primari a Catalunya. Avaluació de la seva aplicació al període 1990-2015.\nProfessora Associada del Departament de Didàctiques Aplicades.\nFacultat d’Educació. Universitat de Barcelona.\nCampus Mundet, Llevant.\nCorreu electrònic: isabelboj@ub.edu\nDirectora d’Schola. Didàctica Activa, empresa fundada l’any 1990, dedicada a la creació i realització d’activitats i materials didàctics sobre Patrimoni, Història i Art, principalment destinats al públic escolar.\nDirectora de SierrActiva, empresa que des del 2005 fins el 2013 va ser l’encarregada de les visites i activitats didàctiques als Jaciments de la Sierra de Atapuerca, Patrimoni de la Humanitat, a Burgos.


Un mosso va parar un cotxe ple d'urnes l'1-O i el va deixar marxar\nPASSIVITAT POLICIAL EN EL REFERÈNDUM DE CATALUNYA\nDesprés d'esperar mitja hora la gent el va envoltar a l'Escola d'Idiomes de Barcelona i un altre agent li va aconsellar que es retirés\nDilluns, 23/04/2018 | Actualitzat a les 18:00 CEST\nLa Guàrdia Civil ha acreditat al llarg de gairebé 2.000 folis la passivitat que van tenir els Mossos d'Esquadra durant el referèndum de l'1-O. Ho han fet a través de l'anàlisi de les converses per ràdio que van realitzar els agents destacats als col·legis electorals, en què es reflecteix que no van ser capaços d'incautar cap urna abans de les votacions. Però també constaten que almenys van tenir una oportunitat de confiscar un vehicle que en portava i que, no obstant, van preferir deixar-lo marxar.\nAixí queda reflectit en els informes entregats al Tribunal Suprem, en què apareix reflectida una conversa amb la Sala de comandamebt d'un agent que va intervenir un cotxe a Drassanes, a l'Escola d'Idiomes de Barcelona.\nAquest agent dels Mossos va demanar ordres a la Sala, ho va fer en diverses ocasions al llarg de més de mitja hora, però no va obtenir cap resposta. Mentrestant, ell va anar rebutjant l'oferiment d'ajuda d'altres companys que eren a la zona al·legant que estava esperant d'instruccions.\nLa tardança en la resposta, que no va arribar mai, va provocar que cada minut que passava anés arribant més gent al punt on tenia retingut el vehicle. Finalment, i després de més de mitja hora amb el cotxe aturat a l'espera d'ordres, un altre company irromp per ràdio i l'anima a anar-se'n davant la falta de resposta dels comandaments. "S'ha de retirar, evidentment", li diu.\nDesprés d'aquest episodi que la Guàrdia Civil reflecteix en aquest informe de gairebé 2.000 pàgines entregat al jutge Pablo Llarena, l'institut armat conclou que "no s'entén que cap responsable dels Mossos ordenés des del principi d'una manera clara la incautació de les urnes que l'Equip Àgora 122 havia comunicat que havia trobat a l'interior d'un vehicle".\nTampoc s'entén, segons l'informe, l'actuació de l'indicatiu Gaudí 12, que no va actuar malgrat que podia comptar amb el suport de diverses unitats en servei que estaven pròximes i es van oferir a anar a la seva posició. A més, assenyalen que va quedar a l'espera d'instruccions de com actuar de "no se sap per part de qui" ja que, relaten els investigadors, aquestes no estaven clares per al personal de servei ni per a la Sala COMTAL-0 o el superior Gaudí-91.\nEn aquest sentit, la Guàrdia Civil precisa que, malgrat que l'indicatiu tenia informació que s'estava desplaçant gent al lloc -fins i tot enviada per un "alt càrrec, responsable"-, va preferir mantenir-se a l'espera. I això "va fer possible" que s'anessin concentrant persones al voltant del vehicle, en un nombre aproximat de 200 i "tot això a l'espera de rebre instruccions que no van arribar mai".\nSegons l'informe, això va provocar que un altre company, Gaudí 91, l'animés a prendre una decisió amb comentaris com que el millor era "retirar-se, evidentment", i tenint també la comprensió de la Sala, que li deia que davant la falta d'instruccions anés amb compte ja primer de tot era la seva seguretat.\nPer això, l'institut armat conclou que totes aquestes circumstàncies van fer que "semblés justificada la decisió de retirar les forces policials presents al lloc i deixar a l'interior del vehicle les urnes sense requisar-les".\nTemes: Tribunal Suprem Referèndum a Catalunya Guàrdia Civil


— Touché o el joc de l’esgrima (Taller)\nTouché és un taller didàctic dirigit a grups d’estudiants entre els 10 i els 16 anys. Este «joc de l’esgrima» els endinsarà, al llarg de 45 minuts i mitjançant una successió d’activitats pràctiques, en l’estudi del moviment corporal propi dels «tiradors». L’estudiant aprendrà a ser conscient dels seus moviments, jugant amb un temps, un espai i una energia determinada que li permetran acostar-se al món de l’esgrima. Durant este procés es desenvolupa un diàleg mut, amb una comunicació que es fa a través del gest i l’autoconeixement. En este punt, l’esgrima s’acosta a un bon nombre d’accions artístiques contemporànies, i constitueix en si mateixa un art propi.\nEn resum, Touché o el joc de l’esgrima és una experiència d’iniciació a una disciplina que ha format part d’alguns passatges més apassionants de la història, que ha inspirat línies i imatges de la millor literatura i del cinema d’aventures; i que a pesar de la seua antiguitat continua sent una gran desconeguda i un dels esports més estètics que puguen contemplar-se.\nL’activitat tindrà lloc del 14 al 24 d’octubre. Es faran quatre sessions diàries en horari de 10 h, 11 h, 12 h i 13 h; l’activitat té caràcter gratuït però és necessària la sol·licitud prèvia a través de l’adreça electrònica actividades@eacc.es o telefonant al 964 72 45 40.


B·Debate reuneix experts en biologia sintètica per plantejar teràpies per a malalties actualment incurables | Biocat\nHome > Actualitat > Notícies > B·Debate reuneix experts en biologia sintètica per plantejar teràpies per a malalties actualment incurables\nLa biologia sintètica és una de les grans promeses de la medicina del futur: retocar la informació genètica dels éssers vius permetrà trobar possibles solucions per a malalties actualment incurables. Amb aquest objectiu, els dies 13 i 14 de juny CosmoCaixa Barcelona acull la trobada “Synthetic biology. Engineering life for the medicine of the future” amb els màxims experts internacionals en biologia sintètica, convocada per B·Debate, una iniciativa de Biocat i “la Caixa”. En aquesta ocasió, la sessió està coorganitzada pel Centre de Regulació Genòmica (CRG) i la Universitat Pompeu Fabra (UPF).\nLa cita reunirà especialistes de disciplines tan diverses com la biologia, la enginyeria, la física i les matemàtiques, que conflueixen en la biologia sintètica. Alguns dels ponents d’aquesta edició de B·Debate estan treballant en assajos clínics que ja proven noves teràpies per tractar malalties fins ara incurables. Una d’elles és Maria Lluch Senar, colíder d’aquest B·Debate i investigadora del CRG, on treballa en l’edició genètica de bacteris que permetin trobar noves teràpies humanes per tractar una malaltia pulmonar, un tipus de pneumònia atípica que està causada per un bacteri, la pneumònia per micoplasma.\nMés enllà de l’edició genètica\nPer altra banda, la tecnologia també pot servir per crear vida artificial des de zero. Fins ara, els científics ja han aconseguit crear virus i bacteris artificials. Aquesta disciplina limita amb la ciència ficció i planteja qüestions ètiques i morals que la filosofia, més enllà de la ciència, haurà de respondre. Per exemple: podem modificar el genoma per prevenir malalties? Estem legitimats per crear vida artificial des de zero? Són algunes de les preguntes a les quals els experts participants en aquest B·Debate tractaran de donar resposta.\nEntre els científics que participaran en aquesta edició figuren, entre d’altres, Marc Güell, investigador de la UPF on investiga l’edició genètica de mamífers; Maria Lluch Senar, investigadora del CRG en edició genètica per trobar noves teràpies humanes; Matthew Porteus, professor de l’Institut d’Investigació de Salut Infantil de Stanford (EUA); i Julia Oh, investigadora al laboratori Jackson (EUA).


El Món | Punt i seguit\nper Jofre Llombart 12/01/2018\nEstem assistint aquests dies a l’alegria dels qui tornen a donar per acabat el procés. Ho fan per desena vegada des que va començar i sempre ho fan coincidint amb la ressaca d’un moment àlgid de l’independentisme. Manifestació de la Diada del 2012, eleccions al novembre, baixa CiU (obvien que en favor d’ERC i la CUP): el procés s’ha acabat. Acord pel 9N però amb doble pregunta: el procés s’ha acabat. Mas i Junqueras no es posen d’acord per anar junts a les eleccions: el procés s’ha acabat. Junts pel Sí guanya però sense majoria absoluta: el procés s’ha acabat. Mas fa un pas al costat: el procés s’ha acabat. La CUP no li vota els pressupostos a Puigdemont: el procés s’ha acabat. Puigdemont i Junqueras van per separat a les eleccions del 21-D: el procés s’ha acabat. I segurament pel mig em deixo altres situacions en què els enterradors oficials del procés (EOP) ja el donaven per mort.\nAra, amb les decisions de Mas, Forcadell, Mundó i Lloveras i sobretot amb les declaracions davant del jutge dels Jordis i de Joaquim Forn, els EOP parlen no només d’un nou decés del procés sinó que presumeixen de rendició o capitulació. Novament tornen a obviar que, com va passar puntualment el 2012, el 2014, el 2015 o el 21D, sempre se’n certifica la defunció quan el suport popular és més alt que en la situació anterior. Mai abans, més de dos milions de persones havien votat a favor de la independència. En aquest cas però, el de la rendició i la capitulació és un argument intel·lectualment més pobre, més injust i més mesquí. Estan parlant de rendició no perquè hi hagi hagut una patacada electoral de l’independentisme, no perquè hi hagi una crisi de lideratge, estan parlant de rendició perquè triomfa la repressió i no pas els arguments.\nSi el 21D l’espanyolisme hagués aconseguit majoria absoluta i més vots que l’independentisme, evidenment es podria parlar (malgrat la distorsió del 155) d’un sotrac. I el respecte democràtic exigiria que l’independentisme reconegués la victòria de l’unionisme. Com que això aniria acompanyat de la dimissió d’aquesta generació de polítics, es podria parlar –llavors sí- de derrota, de final de trajecte i de retirada. Però no ha estat així. I fins i tot aplicant aquesta lògica es podria intuir una certa rendició si, per exemple, Forcadell renegués de l’independentisme des de la cadira de la presidència del Parlament. Però tampoc ha estat així: Forcadell no ha renegat de l’independentisme i en canvi sí que abandona el càrrec perquè el pugui assumir algú sense l’espasa de la presó al damunt. I això mateix pot ser que ho facin els Mas, els Mundó i totes les persones que tinguin alguna amenaça a sobre. A mi em faria vergonya presumir d’una suposada victòria en una cursa en què al meu contrincant li han tallat una cama. Vergonya.\nEl procés ha tancat una etapa, sí. Com li passa a tot moviment històric, que no es fa en cinc minuts. I com sempre ha succeït des que va començar, l’independentisme s’està prenent unes setmanes que seran mesos per adaptar-se a la nova reacció de l’Estat espanyol. Si en lloc de presó hagués ofert un referèndum pactat, el debat seria un altre. Però no és així i per tant ara toca buscar una nova sortida. Una sortida que, com sempre, serà inèdita perquè el camí es fa caminant. I es farà sense els Mas, Forcadell o Mundó en exercici del càrrec per no suposar una llosa. Perquè, no sé perquè, no tinc la sensació que ni ells tres, ni Junqueras, ni els Jordis ni Forn hagin deixat de ser independentistes. És més: em temo que més aviat al contrari; que la seva injusta situació ha generat més Fachins que Borrells. Efectivament hi ha un punt en el camí. Però és un punt i seguit. I com tothom sap, la primera lletra que s’escriu després d’un punt i seguit és una majúscula.\nM"encanten els teus articles , són molt aclaridora i esperançadors. Gracies\nNo hem de votar cada 4 anys, no hem de votar quan vulguin els polítics, ni quan ens obligan. Hem de votar i podem votar cada día, amb la butxaca. Com a clients tenim tot el poder de decisió per a escullir amb quines companyies, supermercats, bancs, diaris, TVs volem fer negocis. Informem-nos, decidim i votem cada día amb la butxaca. Castigan el vot de 2 milions de ciutadans però aceptan els nostres impostos! Votem cada día amb la butxaca! tan sols el poble salva el poble!\nForcadell no ha renegat de l'independentisme des de la presidència del Parlament; no: ho féu en declarar a Madrid. No hi ha derrota perquè el poble està disposat a tot, a diferència dels líders que acaten la Constitución espanyola.\nM'ha agradat aquesta frase: "A mi em faria vergonya presumir d’una suposada victòria en una cursa en què al meu contrincant li han tallat una cama. Vergonya." Penso que aquesta és justament la diferència entre el català i l'anticatalà. al segon se li infla l'ego fins l'infinit.\nEl teu article, Jofre, juntament amb les reflexions d'en Francesc Ribera i la molt contundent d'Àstrid Bierge és lo mes sensat que he llegit darrerament referent al la nostre situació, aquí no s'ha acabat res de res, trobarem també la millor solució per aquesta situació.\nOrganitzem bé els nostres quarters d'hivern. Guarim ferides. Remuntem la moral. Arrepleguem noves forces. Deixem que la rauxa de la falsa victòria meni el nostre enemic a la perdició.\nD'acord. I jo sempre em pregunto què fa el poble a més d'anar a votar, opinar i fer de notari?Què passaria si tres-cents mil catalans no paguessim a hisenda? La UE intervindria abans que passessin els teminis legals que l'estat ha de complir . És evident que els nostres polítics sols no se'n sortiran. N'estic tip de veure per la TV com ens van acorralant cada dia una mica més sense que ningú ens proposi res.\nNarcís ( de quan ençà la ' delinqüència ' o negar, anihilar i espoliar tot enfilant-s'hi cercant viure de la ' moma ' via escons, subvencions, col•locacions, apujades de sou així com ofegar maldats .. tractant Catalunya de ‘ ninot de goma ‘ . . . . sap res d’estimació de la pròpia honra?)\nVergonya .. quina vergonya, si són professionals del ser tanoques - infantiloides ensems amb desvergonyits, descarats i cínics i, què dir-ne, d'absència de cap honor ( ' catalane no, dinero catalán sí `! ) i, tot plegat, arrebossat de maldad, damunt, ridícula sinó patètica! PD: n'és obvi que qualsevulla notícia o columna de premsa d'allà a baix n'és per rentà'ls-hi el cervell, passejà'ls-e i ben aprofitar-se'n dels que esmenten com " españolitos de a pie " ( espanyolets mil del carrer )!


Correcció en una de les anteriors preguntes | SETI@home Catalunya\nCorrecció en una de les anteriors preguntes\nTramès per ramon a Dg, 03/12/2006 - 21:19.\nHe comentat anteriorment que tot i acabar una de les tasques no tenia crèdits. Corretgeixo, en tinc 0,01 crèdits.\nLa pregunta, ara, seria: A quantes hores correspon aquest 0,01 crèdit. Segons el que vaig entendre de l'explicació que tenim a la web haurien de ser més. Aproximadament uns 100 crèdits.\nMoltes gracies nois/es.\n‹ Dubtes sobre el SETI Duda sobre señales recibidas. ›\nTramès per saphojuice a Dll, 04/12/2006 - 20:22.\nEn principi només es rep crèdit quan s'envien resultats vàlids. Segons l'historial de resultats del teu ordinador, només n'hi ha un que no s'ha pogut enviar a temps, i pel que no se t'ha assignat crèdit.\nHo pots veure aquí, el número del teu ordinador és el 2878627 (en cas de que no vulguis que es publiqui informació dels paràmetres de l'ordinador rellevants per al projecte SETI@home, pots determinar-ho a través del compte de participant de SETI@home al que pots entrar desde la pàgina del projecte).\nno sé dir-te d'on pots haver obtingut aquest crèdit.\nEn l'explicació de la web es parla d'un PC amb processador pretesament genèric (ni Intel, ni Amd) que "va" a 1 GHz que analitza unes unitats genèriques, que durant 24 hores hauria d'obtenir 100 credits. En el teu cas, la freqüencia del processador es una mica més baixa, per tant d'entrada hauries d'obtenir uns 70 i pico crèdits per cada 24 hores de d'anàlisi. Però les unitats que rebem no són "genèriques", per tant ves a saber si t'allunyaràs gaire (per dalt o per baix) d'aquests 70 i pico crèdits per cada 24 hores (continues o discontinues) d'anàlisi.


Verge i Montero s'emplacen a treballar en una agenda feminista compartida La República\nVerge i Montero s'emplacen a treballar en una agenda feminista compartida\nPla obert de la consellera d'Igualtat i Feminismes, Tània Verge Mestre, i la ministra d'Igualtat, Irene Montero, en una reunió per compartir les polítiques dels dos departaments. Imatge del 14 de gener del 2022\nLa consellera d’Igualtat i Feminismes, Tània Verge, i la ministra d’Igualtat, Irene Montero, s’han compromès a seguir treballant bilateralment per forjar una agenda feminista compartida.\nReunides aquest divendres a la Generalitat, han coincidit que “malgrat els avenços” en igualtat de gènere, cal aprofundir en la garantia dels drets existents i en l’assoliment de nous.\n“Impulsem polítiques feministes desacomplexades, interseccionals, transinclusives i antiracistes”, ha remarcat Verge en un comunicat. Per la seva banda, Montero ha destacat el compromís de potenciar la “col·laboració constant, la cooperació institucional i el treball conjunt”. La garantia dels drets sexuals i l’erradicació de la violència institucional han centrat la trobada.\nEn la reunió, transcorreguda en “un clima d’entesa i sintonia”, segons el comunicat, s’han abordat qüestions com l’Estratègia Nacional de Drets Sexuals i Reproductius i les polítiques que garanteixen els drets de les persones LGBTI+, com la futura llei trans catalana i la pròxima llei antiracista.\n“El nostre interès és avançar el màxim en poder desplegar totes les polítiques feministes que permetin una transformació real per a la igualtat i la garantia de drets”, ha subratllat Verge.\nLa conselleria i el ministeri han tancat files en defensa de l’objectiu d’erradicar la violència institucional. Per això, Verge ha ofert compartir les eines que està elaborant el Departament d’Igualtat i Feminismes, com ara “les avaluacions de la victimització que poden patir les dones per part de les institucions, els indicadors de diligència deguda en l’actuació dels poders públics, o les mesures de reparació que s’han incorporat en els pressupostos de la Generalitat pel 2022”, en paraules de la consellera.


Profe Esther Pérez | Universitat de Barcelona (UB) - Docsity Y PatataBrava\nFrases miticas y consejos sobre Esther Pérez\n[...]l'amplitud del testicle és de 2 a 3 cm [...]. Els túbuls seminífers tenen una longitud de 30 a 70 cm.....No noteu alguna cosa extranya?? Com podem ficar tanta longitud de túbuls a dins aquests testicles?? Evidentment hi ha un replegament dels túbuls. (els alumnes ja ho havien comprès i es disposaven a continuar escoltant l'explicació...) Si no tendria uns testicles que arribarien fins el terra... (la gente riu i pensa que continuarà l'explicació... la profe es torna a girar i diu). Imagineu-vos anar amb un carretó.\nLa uretra masculina consta de tres porcions. La primera porció és la uretra prostàtica i té una longitud d'entre 3 i 4 cm. La segona porció és la uretra membranosa i la seva longitud és poca... gairebé 1 cm. I la darrera porció és la porció esponjosa que té una longitud de 15 cm. Buenu...realment... això depèn de cadascú...\nSi un dia a la nit et creues una persona amb Huntington penses "osti, aquest tio va colocat", i te'n vas a l'altra banda del carrer; però resulta que el pobre té corea de Huntington...\nVale, m'estic enrollant com una persiana\nProf. anónimo24029 documentos asociados\nProf. anónimo129454 documentos asociados\nProf. Josep MariaFernández Novell6 documentos asociados


El Govern licitarà l'adquisició de la vacuna Triple Vírica - Empordà\nEl Govern licitarà l'adquisició de la vacuna Triple Vírica\nCombat la rubèola, el xarampió i la parotiditis, s'administra als 12 mesos i la segona dosi toca als 3 anys\nEMPORDA.INFO 29.03.2016 | 16:05\nVacunar és una recomanació de salut pública. CANAL SALUT\nEl Govern ha acordat licitar un contracte per a adquirir 20.712 dosis de vacunes de la triple vírica, que combaten malalties com la rubèola, el xarampió i la parotiditis.\nEl Departament de Salut de la Generalitat pot satisfer així les necessitats de vacunació previstes d'acord amb les recomanacions de salut pública. El contracte d'adquisició es licita per un import de 147.336,88 euros.\nLa vacuna Triple Vírica s'administra als 12 mesos i la segona dosi queda fixada als 3 anys d'edat, segons el nou calendari de vacunes sistemàtiques presentat pel Departament de Salut el 14 de març passat.\nCatalunya sempre ha tingut un paper capdavanter en les polítiques vacunals, comptant amb el suport del Consell Assessor de Vacunacions en què participen les societats científiques més representatives. El primer calendari vacunal es va fer a començaments de 1980 i des de llavors s'ha anat actualitzant periòdicament.\nL'actual calendari vacunal de Catalunya es va aprovar al juliol de 2014 i inclou la protecció enfront de les malalties produïdes per quinze microorganismes diferents en les diferents etapes de la vida, incloent-hi també l'etapa adulta.\nLes vacunes a Catalunya, com a la resta de l'Estat, no són obligatòries. Les incloses al calendari vacunal s'administren gratuïtament als més de 1.200 centres vacunals. El calendari inclou les vacunes més adequades en el moment més adient. Són les que eviten les malalties més freqüents i/o greus, les que tenen vacunes més efectives i segures, i les més adients per al nostre entorn.


Andrea s'ha qualificat a si mateixa com a autèntica fanàtica dels retocs i ha volgut estrenar nova imatge per a 'El Debate de las Tentaciones'\nper Júlia Navarro dimarts, 27 d’octubre 2020 - 17:13h\nAndrea, mostra els seus nous retocs estètics | TELECINCO\nAndrea Gasca torna a estar d'actualitat pel seu pas a la darrera edició de 'La isla de las tentaciones', on va participar com temptadora i va arribar a connectar molt amb un dels nois, Cristian, amb qui al final ha acabat tenint alguna cosa aquest estiu. No obstant això, durant l'últim debat de 'La isla de las tentaciones', Andrea va decidir trencar amb Cristian i acusar-lo de tenir doble cara, cosa que va sorprendre molt a l'audiència del programa.\nPerò aquesta no va ser l'única novetat de la nit, i és que Andrea estrenava 'nova cara', ja que la catalana, als seus 26 anys, es considera a si mateixa una fanàtica dels retocs estètics, com ha relatat sense objeccions en més d'una ocasió. Com ella mateixa va explicar, amb 22 anys es va operar el pit per augmentar-lo, una intervenció en la qual es va posar 325 grams en cada pit i amb la que ara gaudeix d'una talla 90B.\nPerò a més, la jove s'ha aficionat en els últims temps als retocs estètics. Andrea, sempre molt sincera i transparent, no amaga les seves intervencions i assegura que s'ha posat 'Botox' en el terç superior de la cara, àcid hialurònic als llavis i un tractament de cartutxeres. En els últims dies, a més, ha decidit sumar dues noves intervencions a la seva llista, just abans d'aparèixer a 'El Debate' aquest passat diumenge.\n'Bichectomía' i canvi de pròtesi\nAndrea es va realitzar una cirurgia que està molt de moda actualment entre les famoses i que es diu 'Bichectomía', que té com a objectiu aconseguir un rostre més fi mitjançant l'extracció de les boles de Bichat. A més, també es va realitzar una millora de les seves pròtesis mamàries, ja que com ella mateixa va detallar fa uns dies, volia canviar les seves pròtesis anatòmiques per unes rodones per aconseguir un efecte 'push up': «Vull tornar a operar-me del pit. Ja ho vaig fer fa cinc anys però no vaig aconseguir el resultat que volia perquè, encara que estic operada, sempre he de recórrer al sostenidor».\nPer a Andrea la seva imatge és molt important i en 'El debate', presentat per Carlos Sobera, va ser el moment de mostrar el seu nou rostre i de presumir de nova davantera amb un resultat que segur no va deixar indiferent a ningú.\nBellesa Telecinco Cirurgia Estètica


nacionalismes archivos - Blog de CJ\nNavega: Home » nacionalismes\nReflexió de cap d’any: Núvols foscos… però el sol no desapareix\n27 December 2018 · per Cristianisme i Justícia · a Papers CJ, Reflexions\nCristianisme i Justícia. En acabar-se el 2018, uns núvols grans i foscos sobrevolen les nostres democràcies, i sembla que la globalització de l’autoritarisme arreu del món ha ofegat l’esperança d’un progrés en la humanització de les nostres societats. Serem capaços de veure que, tot i això, el sol no desapareix mai?\nHi va haver un temps en què érem optimistes\nFa mig segle, moguts pel projecte de construcció europea i dopats d’optimisme al caliu del progrés econòmic (occidental per descomptat!), crèiem que els drets humans (aprovats ara fa setanta anys) i la democràcia anirien estenent-se per tots els països i totes les cultures. La caiguda del mur de Berlín va inflamar aquest optimisme encara més. En aquest context, no era estrany que F. Fukuyama profetitzés l’any 1992 que el capitalisme seria el sistema econòmic definitiu. És cert que va ser criticat des de l’esquerra perquè tancava la porta a tota alternativa econòmica, però molts dels que ho criticaven pensaven probablement que els drets humans i la democràcia sí que serien la «fi de la història». Tot i que encara faltava una mica de temps per culminar el seu progrés imparable, s’hi tenia una fe cega, com si la veritat i la raó tinguessin prou força elles mateixes per acabar imposant-se. (more…)\nEls estats nacionals i la construcció d’Europa\n7 February 2017 · per Jesús Renau · a Democràcia, Europa, Política\nJesús Renau. Els nacionalismes estan servint de legitimació dels estats europeus que avui representen un greu fre per a la construcció de la Unió Europea. El concepte d’estat s’ha sacralitzat de tal forma que de fet tendeix a ser totalitari. Com a tal pot pactar, pot concertar acords, vendre i comprar, i tot això pot respondre a una legitimitat democràtica de baixa intensitat que legalitza la seva estructura econòmica i política segons els criteris dels partits que guanyen les eleccions. El que no vol perdre es la capacitat de poder intern i extern per cedir-los a una comunitat d’estats de la qual forma part.\nAixò explica que el parlament europeu no pugui decidir i controlar els acords o desacords que s’han gestat i concretat en les cimeres de caps de govern o d’estat. Un parlament que representa la legitimitat dels pobles d’Europa no pot controlar els pactes dels estats, si no és que s’hagin acordat en les cimeres dels poders estatals, com passa en temes de dèficit i endeutament. (more…)


El Corte Inglés executa un gran ERO alhora que ofereix 22 nous llocs de treball i llança un operador mòbil\nEl Corte Inglés acaba de tancar els detalls de la seva ERO. 3.292 treballadors es quedaran sense feina. L'empresa assegura que ha rebut 4.312 d'adhesió voluntària a l'expedient de regulació d'ocupació.\nRedacció Galiciapress | dimecres, 26 de maig de 2021\nEl 76% dels empleats afectats per l'ERO de El Corte Inglés treballa en un centre comercial\nLa Financera d'El Corte Inglés se'n va de vaga aquest 5 de maig\nA el mateix temps que ECI es desprèn d'alguns treballadors veterans, el grup manté a l'almenys 22 ofertes de treball obertes. Així pot constar-en el seu propi portal d'ocupació , on hi ha ofertes d'ocupació per a Càceres, Sevilla, Barcelona, Tarragona, Bilbao, La Manga de Mar Menor, Sabadell, Pamplona, Mabella, Badajoz, Valdemoro i altres Localitat s. No hi ha cap oferta a Galícia.\nENCAIX DE BOIXETS\nDiumenge 23 va concloure el termini per demanar sumar-se a l'ERO. Com segons la companyia hi ha més sol·licituds que sortides previstes, hi haurà treballadors que puguin seguir treballant malgrat veure presentat la baixa voluntària, que comporta millors condicions que les mínimes que fixa la llei.\nLa majoria de les sol·licituds, gairebé 3.500, provenen de l'àrea de centres comercials. Ara empresa i patronal han d'encaixar un complicat trencaclosques que pot acabar afectant la productivitat, ja que en principi les sortides previstes en les botigues no arribaven a 2.000. És a dir, hi ha uns 1.500 empleats en els centres comercials que es volen anar més que els empleats que poden sortir mitjançant l'ERO.\nLLANÇAMENT D'UN OMV\nLes 22 ofertes de treball vigents no són les úniques oportunitats laborals en ECI alhora que executa el seu ERO. Segons informa FASGA, un dels principals sindicats en la cadena, El Corte Inglés està llançant Sweno amb nous estands en els llocs de treball.\n"Sweno aglutina línies de negoci que s'implantaran de manera gradual i comprèn la\ncomercialització d'alarmes (Sicor Alarmes) i venda de serveis de telecomunicacions i energia Sweno ", explica una nota conjunta amb altres sindicats , Fetico, Comissions i UGT.\nSweno és el nou operador mòbil virtual (OMV) que llança el grup en aliança amb MásMóvil, grup que ja opera Pepephone o Yoigo, entre d'altres. En principi, la marca només anava vendre telefonia, però pel que indiquen els sindicats també tractarà de vendre alarmes i serveis d'energia.


Hotel Brückentor Rinteln Alemanya - Ofertes d'hotels amb els MILLORS DESCOMPTES EN LÍNIA\nPferdemarkt 14, Rinteln, Rinteln, Alemanya, 31737 - Molt bona ubicació - Veure al mapa\nMés informació sobre Hotel Brückentor\nAl visitar Rinteln, vosté es sentirà com a casa a Hotel Brückentor, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Rinteln. L'hotel ofereix accés a una gran gama de serveis, inclosos instal.lacions per a minusvàl.lids, magatzem d'equipatge, transport hotel/aeroport, ascensor, màquina venedora.\nA més, totes les habitacions ofereixen una gran varietat de comoditats com ara calefacció, escriptori, aparell de televisió, articles de tocador, plat de dutxa per satisfer els clients més exigents. L'hotel ofereix una excelent varietat d'instal.lacions d'oci, incloent camp de golf (a 3 km). Hotel Brückentor és un lloc ideal d'estada pels viatgers que busquin encant, comfort i facilitat a Rinteln.


Loch Lomond Waterfront Luxury Lodges Balmaha Regne Unit - Ofertes d'hotels amb els MILLORS DESCOMPTES EN LÍNIA\nMain Road, Balmaha, Balmaha, Regne Unit, G63 0JQ - Veure al mapa\nMés informació sobre Loch Lomond Waterfront Luxury Lodges\nAl visitar Balmaha, vosté es sentirà com a casa a Loch Lomond Waterfront Luxury Lodges, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Loch Lomond Waterfront Luxury Lodges és compromet a que la seva estada sigui el més còmoda possible. Les carecterístiques més important de l'hotel inclouen Wi-Fi gratuït en totes les habitacions.\nA més, totes les habitacions ofereixen una gran varietat de comoditats com ara calefacció, despertador, aparell de televisió LCD/pantalla de plasma, reproductor de DVD/CD, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Loch Lomond Waterfront Luxury Lodges.\nCal que informeu Loch Lomond Waterfront Luxury Lodges de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


La Schubertíada amplia concerts i aforament - Empordà\nLa Schubertíada amplia concerts i aforament\nLa majoria de les entrades es van exhaurir ràpidament i ara el festival afegeix més opcions\n10·07·20 | 10:39\nVuit dels deu concerts de la Schubertíada han exhaurit les seves localitats i degut a la demanda existent, l'organització ha decidit ampliar l'oferta per facilitar l’accès a la proposta d’enguany, tot complint totes les normatives i mesures sanitàries derivades de la pandèmia originada pel Covid-19.\nPer facilitar l’accès de més persones als concerts de la Schubertíada i satisfer la demanda existent, s’han pres les següents mesures:\nAfegeixen un nou concert el 26 d’agost que suposa l'anhelat debut a la Schubertíada de la pianista britànica Imogen Cooper, considerada una de les millors pianistes schubertianes del món. Interpretarà un recital amb obres de Schubert i Beethoven.\nMatthias Goerne & Alexander Schmalcz (27 d’agost) i el Quartet Casals (30 d’agost) oferiran un doble passi dels seus programes. El primer passi serà a les 19.30h i el segon passi a les 22h. Les entrades adquirides fins al moment per aquests dos concerts valen pel primer passi a les 19.30h.\nAmpliació parcial d’aforament dels concerts de Florian Boesch & Malcolm Martineau (20 d’agost), Juliane Banse & Wolfram Rieger (21 d’agost), Andrè Schuen & Daniel Heide (22 d’agost) i Kallias Ensemble (29 d’agost) per satisfer la demanda existent i mantenint les restriccions presses per cumplir amb les mesures de seguretat.\nTotes aquestes mesures s’aplicaran a partir del dijous 9 de juliol i es podran adquirir les localitats al web www.schubertiada.cat


Estalviant amb els llums fluorescents | Consumer\nEstalviant amb els llums fluorescents\nAquests llums funcionen gràcies a una descàrrega elèctrica\nLes clàssiques bombetes incandescents han fet un pas en l’escala evolutiva del món de la llum, han arribat les fluorescents. Els llums fluorescents donen més llum i estalvien més energia. La seva qualitat d’emissió també és superior.\nEls nous llums funcionen gràcies a una descàrrega elèctrica, per la qual cosa els costa més estar a ple rendiment que les antigues. També són una mica més cares en la inversió inicial de comprar-les, però amb el temps es rendibilitzen ja que la seva vida útil és major.\nQuant a la seva col·locació no suposa cap problema i són l’últim crit quant a moda decorativa fa referència.\nElectricitat estalvi Iluminación-ca


Els nou antifeixistes de Vilafranca investigats per l’enfrontament contra PxC de l’any 2010 aniran a judici\nPublicat el Divendres, 25 Mai 2018 12:12\nEls nou antifeixistes de Vilafranca investigats per un enfrontament contra membres de Plataforma per Catalunya (PxC) en una manifestació de l’any 2010 aniran a judici. Se’ls acusa de desordres públics, atemptat a l’autoritat, lesions i danys. Vuit dels nou acusats –un viu fora del país- van comparéixer ahir davant el Jutjat Penal número 1 de Vilanova i la Geltrú per assistir a una vista de conformitat que evités el processament.\nLa CUP denuncia que a Vilafranca hi ha segregació escolar\nPublicat el Dijous, 24 Mai 2018 10:56\nLa CUP de Vilafranca ha denunciat a través de la seva revista Llavor, que a Vilafranca hi ha un problema de segregació escolar. Ho ha fet basant-se en les dades d’alumnes que necessiten rebre els ajuts d’escolarització que atorga l’ajuntament.\nEl monogràfic ha coincidit en el temps amb la reivindicació de l'escola Pau Boada en defensa de la segona línia de P3, que ja fa alguns anys que no tenen. Aquesta situació fa que molta gent no pugui accedir a l'escola en el procés d'admissió i que molta altra ni tan sols es plantegi demanar-la davant la manca de places disponibles.\nPublicat el Dimecres, 09 Mai 2018 12:24


Miquel Santaló i Parvorell :: Libelista\nProfessor i polític republicà\nMiquel Santaló i Parvorell (1887-1962) va ser professor de geografi a a lEscola Normal de Girona (1918-1931) i a la Normal de la Generalitat. Va ser el primer alcalde de la República a Girona, per ERC (1931-1933). Leducació i la política varen ser les seves dues passions tant al seu país com a Mèxic, on va morir. En aquesta publicació podeu llegir una extensa biografi a de Santaló que permet de conèixer el polític, el ciutadà, el professor, el pare... quan era al seu país i a lexili mexicà. En una segona part sofereixen textos de Santaló, alguns dinèdits, agrupats temàticament. Són cartes a la família, als amics, als col·legues polítics, etc.; articles a la premsa i a revistes de caire pedagògic i polític; informes polítics, i altres.


Ter Stegen, Piqué, Rakitic, Todibo, Messi, Sergi Roberto, Junior i Carles Pérez han estat els escollits de l'AEPSAD per realitzar les anàlisis corresponents\nper Redacció 14 d’agost de 2019 14:37\nL’entrenament del Barça d’aquest dimecres, previ a la visita a San Mamés prevista pel pròxim divendres, ha tingut uns convidats especials. Segons han informat Mundo Deportivo i SPORT, personal de l’Agència Espanyola de Protecció de la Salut en l’Esport (AEPSAD), adscrita al Consell Superior d’Esports, ha acudit a la Ciutat Esportiva Joan Gamper per sotmetre vuit jugadors blaugrana a un control antidòping: els escollits han estat Ter Stegen, Piqué, Rakitic, Todibo, Messi, Sergi Roberto, Junior i Carles Pérez.\nLes proves, habituals en els entrenaments dels equips de futbol, s’han realitzat a només dos dies de l’inici de la competició oficial a Espanya. Tots els jugadors han passat el control sense problemes a l’espera que les mostres de sang que els han extret siguin analitzades per descartar la presència de qualsevol substància en ella. Ernesto Valverde, sigui com sigui, ha pogut seguir preparant sense més inconvenients l’estrena del seu equip i ho ha fet amb dues agradables novetats, les de Todibo i De Jong, que aquest dimarts es van exercitar al marge del grup després de tornar de la gira pels Estats Units amb alguns problemes físics sense importància. Ambdós podran entrar en la convocatòria del tècnic extremeny per visitar l’Athletic Club.\nMessi segueix al marge\nCom va avisar Valverde, la presència de Leo Messi en el debut blaugrana a la Lliga Santander 2019/20 no està, ni de bon tros, assegurada. Aquest dimecres, l’argentí tampoc no ha participat en la sessió amb el grup, en la qual sí que ho han fet Iñaki Peña (que segur que viatjarà a Bilbao amb motiu de la lesió de Neto), Riqui Puig, Carles Pérez i Abel Ruíz. El capità decidirà aquest dijous si està en condicions de jugar a San Mamés, però la realitat és que, de moment, les sensacions, no conviden gaire a l’optimisme.


Ajuntament de Masquefa - El Gran Recapte també arriba a Masquefa!\nL’1 i 2 de desembre el municipi s’adhereix a la 20a edició d’aquesta iniciativa solidària impulsada pel Banc d’Aliments de Catalunya.\nMasquefa torna a demostrar ser una vila compromesa i altruista que s’implica activament en els projectes solidaris. Divendres 1 i dissabte 2 de desembre, el municipi se suma un any més al Gran Recapte d’Aliments organitzat pel Banc d’Aliments de Catalunya.\nPer tot plegat, al llarg d’aquests dos dies s’habilitaran punts de recollida d’aliments als supermercats Condis (Sant Pere i avinguda de la Línia), Punt Taronja, Mercadona i Àrea de Guissona.\nL’Ajuntament fa una crida als veïns a participar d’aquesta iniciativa donant aliments bàsics com llet, llegums envasades, conserves de peix i carn, oli i aliments infantils.\nAl 2016 el Gran Recapte d'Aliments va recollir 4.374.000 kg en més de 1.837 punts de recollida repartits per tot el país i va comptar amb l'ajuda de 23.715 voluntaris. La fita per a l'edició del 2017 és tornar assolir una xifra similar gràcies a la col•laboració dels voluntaris i donants. Els aliments recollits durant el Gran Recapte van destinats al Banc dels Aliments, entitat benèfica basada en el voluntariat, amb l'objectiu de redistribuir-los gratuïtament entre les persones necessitades del nostre entorn, evitant-ne qualsevol malbaratament o mal ús.


Fotografies premiades del III Concurs de Fotografia de Mar - MMB Blog\nHome / Educació / Fotografies premiades del III Concurs de Fotografia de Mar\nFotografies premiades del III Concurs de Fotografia de Mar\nEl III Concurs de Fotografia de Mar, organitzat pel Museu Marítim de Barcelona, amb la col·laboració de Casanova Foto, ja té fotos guanyadores.\nTenim el plaer de comunicar les fotografies premiades del III Concurs de Fotografia de Mar, organitzat pel Museu Marítim de Barcelona, amb la col·laboració de Casanova Foto. El tema d’aquesta 3a edició del certamen ha estat la costa i els ports marítims des d’un punt de vista artístic,\nEl Concurs, que s’ha dut a terme, del 15 de juny al 15 de juliol a les xarxes socials de l’entitat, ha estat una iniciativa adreçada als aficionats a la fotografia majors de 16 anys, com a homenatge al concurs de l’any 1948 també organitzat per l’MMB, en el que va participar Joaquín Tusquets de Cabirol. De fet, el certamen ha estat inspirat en l’exposició La Barcelona marítima de postguerra. El fons Joaquín Tusquets de Cabirol, que encara es pot visitar al Museu,\nEn total, s’hi han presentat 229 fotos i han concorregut 120 participants, els quals han demostrat sensibilitat i creativitat per plasmar, en format fotogràfic, les seves impressions sobre el mar.\nLes Bases del concurs estableixen dues categories: categoria segons votació d’un jurat expert i categoria per votació popular, la qual fa referència a la fotografia que hagi obtingut més “likes” durant els terminis establerts.\nLes fotografies premiades han estat:\nPer la categoria Votació del jurat\nPersona guanyadora: Joan Nadal\nTítol: Sense títol\nSense títol. Joan Nadal\nEl Jurat, format per Diego Yriarte (Fotògraf professional especialitzat en nàutica), Roberto Alcaraz (Responsable de formació de Casanova Foto) i Silvia Dahl (Conservadora de les col·leccions fotogràfiques de l’MMB) ha valorat la composició i habilitat tècnica, originalitat i fidelitat al tema del concurs. El guanyador ha optat a una càmera fotogràfica Sony Alpha 6400, gentilesa de Casanova Foto.\nPer la categoria Votació popular\nPersona guanyadora: Èric Antonell\nTítol: La mirada de l’Ondina\nLa mirada de l’Ondina. Eric Antonell\nLa mirada de l’Ondina ha estat la fotografia més votada pel públic i per tant, la guanyadora segons l’opinió popular. El premiat opta a una motxilla waterproof i un curs fotogràfic, a elecció de la persona guanyadora, a la nova plataforma de formació online Mentoryng de Casanova Foto.\nLa nostra felicitació a les dues persones premiades!\nAgraïment a les persones participants\nLes més de 200 fotografies presentades demostren que existeix molt talent al nostre país, raó per la qual felicitem també a totes i tots les/els participants i animem a que segueixin capturant més instantànies de mar. Gràcies a aquesta passió per la fotografia i el mar, els museus construïm la memòria històrica.\nEls museus conservem fons i col·leccions fotogràfiques gràcies a la col·laboració amb els fotògrafs. Amb aquesta voluntat conjunta de salvaguarda i servei a la societat, protegim la memòria col·lectiva i posem en valor el talent i creativitat del nostre país.\nArxiu Fotogràfic ,\tconcurs fotografia\nFoto de mar\t20.06.2022\nRestauració d’un àlbum de fotografies sobre el naufragi del vapor Teide\nFoto de mar\t12.05.2022\nAnita, un nom de vaixell\nFoto de mar\t31.03.2022\nVIII Taller Fotos en conserva\nFoto de mar\t13.01.2022\nDues noves adquisicions\nFoto de mar\t08.12.2021\nSESSIÓ IDENTIFICACIÓ FOTOS DE MAR: ARQUITECTURA NAVAL\nFoto de mar\t29.09.2021\nSESSIÓ IDENTIFICACIÓ FOTOS DE MAR: GALILEA, FOTÒGRAF NAVAL\nEducació\tFoto de mar\t17.09.2021\nEntrega de premis del III Concurs de Fotografia de Mar\nFoto de mar\t17.06.2021\nLa Madrona capturada per Tusquets\nFoto de mar\t07.04.2021\nFotografia i fongs, nous reptes per la recerca\nFoto de mar\t09.02.2021\nSESSIÓ D’IDENTIFICACIÓ DE FOTOS DE MAR: GRANS VELERS\nFoto de mar\t20.11.2020\nSessió identificació fotos de mar: vaixells de la Cia Trasatlántica\nFoto de mar\t11.11.2020\nLa vela oceànica a través del navegant Nandu Muñoz\nV Convocatòria del Premi Antoni de Capmany\nGRUMETS A BORD!


Mata: “Els catalans han reconegut la via PSC del diàleg i l’escolta i s’obri la possibilitat històrica d’articular a les forces d’esquerra” - Infodiari\nEl síndic del PSPV-PSOE en Les Corts considera que els grups polítics del Parlament “han d’escoltar-se i pensar en els catalans i catalanes i no en escenaris geopolítics” per a construir “un Govern fort”\nDestaca que “des de l’any 2006 els socialistes mai havien guanyat unes eleccions autonòmiques a Catalunya” i celebra que el socialisme valencià “haja servit d’exemple per al candidat del PSC”\nValència, 15 de febrer de 2021.- El síndic del PSPV-PSOE en Les Corts Valencianes, Manolo Mata, ha considerat hui que, en les eleccions celebrades aquest diumenge, “els catalans i les catalanes han reconegut la via PSC del diàleg, l’escolta i la comprensió” i ha destacat que, amb el triomf de Salvador Illa en els comicis autonòmics catalans “s’obri la possibilitat històrica d’articular a les forces d’esquerra”. Així ho ha manifestat Mata sobre el resultat electoral a Catalunya, i ha afirmat que ara els grups polítics del Parlament “han d’escoltar-se i pensar en els catalans i catalanes i no en escenaris geopolítics” per a construir “un Govern fort”.\nEn aquest sentit, Mata ha defensat que ara “es planteja una doble possibilitat de govern: d’una banda, la possibilitat que ERC traguera la seua ànima progressista, de preocupar-se de la ciutadania, de l’educació, de la sanitat, i que es poguera articular a les forces d’esquerres encapçalades per Illa, i, per una altra, mantindre el enrocamiento de parlar de teoria política, en escenaris molt allunyats de les preocupacions de la ciutadania”. Així mateix, ha explicat que “s’obri un escenari nou”: “La dreta sobiranista ha sigut derrotada, l’esquerra sobiranista que té obertes més vies de diàleg amb l’Estat espanyol ha obtingut molt bons resultats i s’ha produït un desastre històric de la dreta en la seua globalitat, perquè PP i Ciutadans han alimentat tant a Vox que al final Vox se’ls ha menjats”.\nLa entrada Mata: “Els catalans han reconegut la via PSC del diàleg i l’escolta i s’obri la possibilitat històrica d’articular a les forces d’esquerra” se publicó primero en pspvpsoe.\nAnterior Bicisanvi, la fortaleza de un servicio público que resistió a la anterior crisis y ahora a la pandemia\nSiguiente Muñoz lamenta que el PP “seguisca centrat en la confrontació i la demagògia”: “Este Consell ha fet els deures amb la UE i està retornant als valencians la reputació que el PP els va llevar”


Al Penedès hi ha molts camins d'amor\nEns hem posat romàntiques per proposar-vos cinc indrets on portar la persona que més us estimeu\n1. Castellet, el poble més romàntic del Penedès, i el Parc del Foix\nArribar-hi, sobretot si es ve per Vilanova, ja és tot un regal sigui l’hora que sigui. El pantà i, de fons, el perfil del poble medieval de Castellet, amb el seu castell i els carrers que s’enfilen. Passejar entre les pedres i els carrerons agafats de la mà, per seure després en algun banc i guaitar el pantà de Foix i el parc natural que l’envolta. Un castell que es va fer per defensar la Marca Hispànica, un castell on es guardaven aliments i armes pels soldats que lluitaven contra Al-Ándalus. I si la calor no apreta i us ve de gust caminar, d’allà surten camins per descobrir el pantà i el seu entorn; una de les poques zones humides del Penedès amb gran varietat d’ambients ecològics.\n2. Perdre’s pels carrerons de La Geltrú\nUn barri tranquil, autèntic i carismàtic de Vilanova i la Geltrú. Amb el seu castell i l’esglèsia de Santa Maria, és ideal per passejar-hi tot badant en qualsevol cantonada o davant d’alguna portalada. Una bona proposta és asseure’s en algun dels bars i restaurants que hi ha a les seves places tot gaudint d’un bon sopar i, perquè no, acabar la nit fent una copa a la plaça dels Lledoners. Aquesta plaça és, precisament, un dels indrets més bonics del barri de la Geltrú. Abans hi havia una de les portes d’entrada a la vila antiga: el portal d’en Balla, d’on partia el camí de Sant Cristòfol que duia al paratge del mateix nom a la costa.\n3. Vinyes, oliveres, garrofers i miradors\nAl Penedès som de pagès i qui no “ha portat” algú a la vinya? Potser no hi ha tanta literatura ni cinema com a la Toscana, però les rengleres de ceps, les barraques o els marges de pedra seca, si parlessin, us explicarien més d’una història d’amor. Però no només les vinyes, de fet, sobretot al Baix Penedès, hi ha camps de garrofers preciosos, que fan molta ombra i que són ideals per un bon pícnic romàntic. Això sí, tingueu en compte que la majoria d’aquests camps són de propietat privada i, per tant, sigueu curosos. Una bona opció també en aquesta línia és gaudir d’algun dels cinc miradors Miravinya que hi ha al Penedès, unes atalaies per descobrir i conèixer més del nostre territori; o enfilar-vos al preciós poble de Sant Vicenç de Calders, un fantàstic mirador a les vinyes, oliveres i al mar.\n4. Un refugi al cor de Vilafranca, el Claustre de Sant Francesc\nVilafranca té un petit tresor que de segur que sorprendrà a més d’un. És el claustre de Sant Francesc, d’estil renaixentista amb dues plantes de galeries cobertes amb arcs de mig punt i columnes toscanes. De fet és la única part que s’ha conservat de l’esglèsia de l’antic convent dels franciscans, un edifici gòtic de finals del segle XIII amb un gran valor arquitectònic, artístic i històric. Un espai màgic, el claustre, on deixar passar el temps i gaudir de la bona companyia. A més, amb una mica de sort, potser hi ha alguna exposició, recital o concert, ja que és un dels espais on l’Ajuntament i les associacions de Vilafranca hi programen activitats culturals. Entre setmana està obert totes les tardes (17h a 20h) i el cap de setmana, pel matí (11h a 14h).\n5. Els jardins de la Vil·la Casals\nAl passeig de Sant Salvador sembla que el temps s’aturi quan travesses per una petita passera i entres als jardins de la Vil·la Casals. La casa d’estiueig de Pau Casals compta amb un espai exterior meravellós i tranquil, amb galeries que donen al mar i escultures precioses. Un indret d’allò més agradable per mantenir una llarga conversa mentre cau la tarda i acabar-la vora el mar, o fins i tot amb un bany refrescant. Això sí, si teniu ganes de passar més hores amb qui estimeu, no dubteu a planificar la tarda amb més marge i entrar a la casa per descobrir la figura del més gran violoncel·lista de tots els temps.


Wikiloc - ruta Tarragona-Montblanc-Rocallaura - Tarragona, Catalunya (España)- GPS track\nVOLTA PROVINCIA TARRAGONA 1a etapa Tgna-St Jaume Domenys (btt)\nTarragonès-Ruta dels Centurions (btt)\nVista 2537 vegades, descarregada 53 vegades\nMagnific viatge desde la monumental Tarragona fins a Rocallaura, un poblet a la Serra del Tallat, serra entre la Conca de barberà i l'Urgell. Sortimpel passeig de Tarragona que dona al riu Francolí que ens anirà marcant tot el itinerari. Dintre del Camp de Tarragona el itinerari va entre industries i cams d'avellaners amb massies espectaculars. Destaquem la Vil·la romana de Centcelles. El camí en aquesta zona es veu trenacat a vegades per les obre de l'inacabada autovia. Un cop a La Masó el camí ja és més fàcil. El Pont de Goi sobre el Riu Francolí mereix una paradeta. Visita a la vil·la medieval de Montblanc. Ja dintre de la Conca de Barberà el camí és molt diferent i discorre entre camps de cereals, vinyes i conreus. Enfilem la dura pujada a la Serra del Tallat pel poblet de Blancafort i a partir d'aqui ja comencem a veure el Parc eolic de la Serra del Tallat fins arribar al punt més alt del nostre recorregut: l'antic Hostal del Tallat, ara en ruines. Ja ve la baixada per terres de l'Urgell entre camps d'ordi. De lluny ja es veu el preciós poblet de Rocallaura. Si voleu passar la nit podeu anar al Balneari del Tallat a menys de 1 Km del poble. Bon viatge i bona pedalada amics.\nbaixada per Solivella\nParc eolic de la Serra del Tallat\nPas de l'Ase i Puigcabrer\n524 M PUIGCABRER\nRIU FRANCOLÍ al Pont de Goi\ntraspas de vies\nVIL LA ROMANA DE CENTCELLES\nEi bon dia, ahir vaig fer la ruta, allargant-la fins a Ciutadilla. Aniria be que indiquessis q amb les obres de la variant nova( q esta aturada) hi ha punts modificats. Vaig haver de pujamr la bici a l'esquena dos o tres cops. Tambe dir-te q a la riba, quan agafes la carretera velka a Montblanc, hi ha un despreniment important al primer revolt i esta impracticable. Be jo vaig passar grimpant, pero te el seu risc. Per lo demes tot be, merci per compartir-la!!!\nhola dafont025. Tens tota la raó, i és que aquest tros està canviant continuament. Lo del desprendiment tb està bé que ho diguis dons podria ser un tram perillós. Moltes gràcies per l'incís. Lluís maria\nHola, ha trobat interessant aquesta ruta Tarragona-Montblanc-Rocallaura https://ca.wikiloc.com/rutes-btt/tarragona-montblanc-rocallaura-2530964 Salutacions, Wikiloc - Rutes del Món


Interruptor industrial L2 de carril DIN\nEl commutador industrial de la sèrie IS2100D (R2) ofereix connectivitat Gigabit Ethernet d'alta velocitat en un format de forma compacte i està dissenyat per a una àmplia gamma d'aplicacions industrials on es requereixen productes endurits. La plataforma està construïda per suportar entorns difícils de fabricació, energia, transport, mineria i ciutats intel·ligents. La plataforma IS2100D (R2) també és ideal per a desplegaments empresarials ampliats en espais exteriors, magatzems i centres de distribució. Aquests commutadors funcionen amb programari ...\nCommutador industrial IS5600G-2U / IS5600XG-2U\nEl commutador ethernet industrial gigabit modular de capa 3 IS5600G-2U / IS5600XG-2U admet protocols integrals de capa 2/3. Proporciona un mecanisme intern redundant d’anells que pot ser una opció ideal per a la capa d’agregació dins de les aplicacions d’automatització de fàbrica i control de processos. IS5600G-2U / IS5600XG-2U proporciona tres ranures modulars Ethernet de 8 ports de 1000 Mbps i una ranura modular de 4 ports de 1000 Mbps / 10 Gbps al tauler frontal. El mòdul combinat de port Giga proporciona una interfície SFP per a l'enllaç ascendent GE / 10G o per ...\nIS5600 Sèrie L3 Industrial Swich\nEl commutador Ethernet industrial gigabit modular de la sèrie IS5600 admet protocols integrals de capa 2/3. Proporciona un mecanisme intern redundant d’anells que pot ser una opció ideal per a la capa d’agregació dins de les aplicacions d’automatització de fàbrica i control de processos. Funcions i avantatges Característiques principals No bloquejar la velocitat màxima cap endavant Layer2 / 3 Interfícies de velocitat Ethernet múltiples Capacitat redundant de timbre per proporcionar recuperació de xarxa. Combinat amb el programari de gestió SNMP per proporcionar una xarxa completa ...\nCS6200 (R2) Switch de coure d'encaminament Ethernet 10G de doble pila\nEls commutadors de la sèrie DCN CS6200-EI de coure són commutadors d’encaminament apilables 10G de nova generació que proporcionen accés fix de gigabit i ports d’enllaç ascendent 10GE. El commutador de coure CS6200-EI té un disseny avançat d’arquitectura de maquinari i programari. Aquests commutadors proporcionen alta disponibilitat, escalabilitat, seguretat, eficiència energètica i facilitat d’operació amb funcions riques com VSF (Virtual Switch Framework), IEEE 802.3at opcional i fonts d’alimentació redundants. És ideal per a agregacions d'alta densitat o capa de nucli ...\nCS6200 (R2) commutador de fibra d'encaminament Ethernet 10G de doble pila\nEls commutadors de la sèrie de fibra DCN CS6200-EI són commutadors d’encaminament apilables de 10 GbE de nova generació que proporcionen accés òptic de gigabit fix i ports d’enllaç ascendent de 10 GbE. El commutador de fibra CS6200-EI té un disseny avançat d’arquitectura de maquinari i programari. Aquests commutadors proporcionen alta disponibilitat, escalabilitat, seguretat, eficiència energètica i facilitat d’operació amb funcions riques com VSF (Virtual Switch Framework), fonts d’alimentació redundants. És ideal per a agregacions òptiques d'alta densitat en solucions FTTx o ca ...


> Cosmètica Natural>Cura Facial>Crema Hidratant Facial>Fluid Hidratant d'Iris - Weleda - 30 ml\nFluid hidratant d'Iris\nHidratació intensiva - pells normals i mixtes\nLleugera crema per dia i nit que aporta hidratació intensiva i protegeix la pell de les agressions externes. Enriquida amb hamamelis i oli de jojoba bio, regula l'equilibri hidrolipídic de la pell, deixant-la suau i vellutada.\nAugment de la hidratació: + 16% *\n* Després de 14 dies. Eficàcia confirmada per un institut independent.\nConsells d'ús: Aplicar a la cara, coll i escot matí i nit després de netejar i tonificar. Ideal com a base de maquillatge.\nIngredients: Aigua, oli de jojoba, alcohol, aigua destil·lada d'hamamelis, glicerina, linoleato de glicerina, cera d'abella hidrolitzada, argila, extracte de calèndula, extracte d'arrel de Sant Martí, xantana, sabó de cera d'abella, olis essencials naturals.\nIngredients (INCI): Water (Aqua), Simmondsia Chinensis (Jojoba) Seed Oil, alcohol, Hamamelis virginiana (WitchHazel) Distillate, Glycerin, Glyceryl Linoleate, Hydrolyzed Beeswax, Magnesium Aluminum silicate, Calendula Officinalis Extract, Iris germanica Root Extract, Xanthan Gum , Sodium Beeswax, Fragrance (Parfum) *, Limonene *, Linalool *, citronel·lol *, Geraniol *, Citral


El Palau de la Música posarà en diàleg el modernisme de Domènech i Montaner amb Tàpies\nLa temporada 2012-13 comptarà amb 90 concerts, 56 propis i 34 corpoduccions, amb un pressupost global 1,73 milions d'euros\nARA BARCELONA 12/04/2012 15:43\nEl Palau de la Música ha presentat per primera vegada de manera unitària la programació de la temporada. Amb la vista posada al 2012-2013, la nova direcció ha programat 90 concerts (56 de propis i 34 coproduccions) que compten amb el retorn de la Filharmònica de Viena, la interpretació de la 'Passió segons sant Joan' de Bach, el retorn d'artistes com Zubin Mehta, Vladimir Ashkenazy, Grigorij Sokolov, Barbara Hendricks o Jordi Savall, entre d'altres.\nLa temporada consolida un projecte iniciat aquest any que fusiona diverses disciplines artístiques. Així, el Palau de la Música exhibirà cinc obres d'Antoni Tàpies i plantejarà un itinerari paral·lel pels espais dissenyats per Domènech i Montaner. Com a artista plàstic de la temporada 2012-2013, la Fundació Antoni Tàpies va participar en l'origen d'aquest projecte, que es va començar a gestar l'octubre del 2011, quan l'artista encara era viu, tal com ha explicat Víctor García de Gomar, adjunt a la direcció en l'àmbit artístic.\nArrenquen projectes de llarg recorregut: Mozart i Bach\nLa temporada 2012-2013 planteja una programació vertebrada en cinc propòsits: l'excel·lència, especialment centrada en el Palau 100, que inaugurarà un concert de la Filharmònica de Viena; la centralitat dels cors; el compromís amb la música contemporània amb la figura del compositor resident encarnada amb Joan Guinjoan; l'atenció als intèrprets del país i la voluntat d'atreure nous públics.\nTambé s'inicien dos projectes de llarg recorregut que abastaran més d'un temporada: un cicle d'òperes de Mozart dirigides per René Jacobs (2102-2015), i la integral de l'obra per a clavecí de J. S. Bach a càrrec de Benjamin Alard (2012-2017).\nFinalment, la temporada també acollirà la presentació de noms com Rolando Villazón, Elina Garanca o Leif Ove Andsnes o projectes més innovadors com el Händel's Bad Boys amb Xavier Sabata, l'actuació de l'actor Sergi López a 'Ivan el Terrible' o els 'Tres Colors Mediterranis' del Cor de Cambra del Palau.\nJoan Guinjoan: la centralitat de l'artista resident\nLa Fundació Orfeó Català-Palau de la Música ha iniciat un nou camí retent homenatge a Joan Guinjoan (Riudoms, 1931), que serà el compositor resident en vistes a la temporada 2012-2013. La programació està, de fet, impregnada de la seva obra amb la vista posada a recuperar una part important del seu catàleg amb una quinzena de peces. A més, estrenarà dues obres noves, el 'Concert per a percussió' de 25 minuts de durada i una obra coral que encara no té títol.\nGuinjoan, que ha assistit a la roda de premsa, ha explicat que va acceptar la proposta amb la condició de fer una obra amb molt de gust però petita, perquè "sóc gran i em canso molt". Així, ha mostrat la gran satisfacció que va sentir quan se li va proposar ser l'artista resident al Palau: "És el millor regal que em podríeu fer".


Sense ingressats i amb pocs casos nous de COVID-19 al Baix Empordà, però amb risc real d'un rebrot\n13/07/2020 Societat - Jordi Rodríguez\nServeis de Salut Integrats del Baix Empordà qualifica de tranquil·la la situació de la pandèmia del coronavirus a la comarca. No hi ha cap persona ingressada per aquesta causa, i els casos nous que es detecten són pocs i de caràcter lleu. Els professionals sanitaris, però, admeten estar preocupats davant l'evolució en altres punts del país, i demanen molta prudència a la població perquè la possibilitat d'un rebrot en qualsevol moment és real.\nEl dia 3 de juliol, ara fa 10 dies, l'hospital de Palamós va donar l'alta a l'últim pacient de COVID-19 que restava ingressat al centre. L'hospital i també el sociosanitari Palamós Gent Gran i la residència Palafrugell Gent Gran es mantenen a dia d'avui sense cap malalt de coronavirus ingressat. Ho ha confirmat aquest matí, al programa de Ràdio Palamós 'Tal com som', la directora assistencial de Serveis de Salut Integrats del Baix Empordà, Anna Ribera.\nMalgrat la incidència de casos nous de coronavirus a la comarca sigui ara mateix molt baixa, el risc de rebrot existeix. Per això, la doctora Anna Ribera fa una crida a mantenir la prudència i les mesures preventives bàsiques.\nÉs cert que els casos de COVID-19 que es detecten ara són més lleus que els que hi havia en el pic de la pandèmia?. La doctora Ribera ens ha respost això.\nA l'hospital de Palamós i a les àrees bàsiques de salut que en depenen es prenen diàriament una cinquantena de mostres per fer tests de detecció de la COVID-19. La majoria es continuen enviant a Girona, pendents encara que aquestes analítiques es puguin fer directament a l'hospital palamosí.


Cuidadors de gent gran a Sant Cugat | Wayalia\nWayalia> Cura de gent gran a Sant Cugat\nCura de persones grans a Sant Cugat\nLa millor cura de la gent gran a domicili de Sant Cugat. Líders a Sant Cugat en assistència domiciliària.\nServei de Cuidadors a Sant Cugat\nOn sigui que et trobis, si vius a Sant Cugat, tenim una cuidadora interna disponible per estendre't una mà 24/7.\nNo confiïs en qualsevol, el nostre equip de professionals certificats et brindarà assistència domiciliària les hores que necessitis.\nQuan necessitis una mà extra, compta amb el nostre equip de professionals que et brindaran un servei exclusiu d'acompanyament a hospitals.\nEl nostre servei d'acompanyament i cura de la gent gran és número 1 a Espanya.\nActualment Wayalia està conformat per 26.000 cuidadors validats amb àmplia experiència en acompanyament de gent gran, per la qual cosa pots estar completament segur que tindràs, en tot moment, atenció domiciliària de qualitat. Gràcies al nostre tracte proper, els nostres clients ens prefereixen. Troba’ns a les nostres oficines obicades a diferents racons d’Espanya accedint des d’aquest link.\nLa millor cura de la gent gran de Sant Cugat\nConfia en els cuidadors de gent gran a Sant Cugat\nQuan els nostres éssers estimats comencen a demanar algun tipus d’ajuda, és molt difícil trobar una solució que satisfaci tothom. I és que no és una decisió fàcil, hi ha moltes coses que s’han de valorar i, de vegades, hi ha moltes persones implicades (fills, nebots, néts, etc.). Per això trobar un servei que satisfaci a tots pot ser molt complicat. A Wayalia, agència de cuidadors de gent gran a Sant Cugat , coneixem molt bé tot això. I, mitjançant la nostra experiència, podem facilitar tots els tràmits. Trobar una cuidadora de gent gran a Sant Cugat amb Wayalia és molt més senzill del que t’imagines . Oferim serveis de cuidadors per hores, ajuda a domicili, cuidadores internes i servei a altres zones de Barcelona.\nEl nostre secret és que només escollim les cuidadores que contractaríem per als nostres pares. Ni més ni menys. Ens impliquem totalment en el procés de selecció, amb un mètode totalment innovador, perquè totes les candidates que us presentem s’adeqüin a les vostres exigències. Les cures a gent gran a Sant Cugat han experimentat un abans i un després des de la irrupció de Wayalia.\nWayalia i la tranquil·litat de les coses ben fetes\nFer les coses tal com s’han de fer és el segell més gran de garantia possible. Trobar una cuidadora de gent gran a Sant Cugat no és una cosa que es pugui fer a la lleugera. Ni pot ni s’ha de fer. Sabem que moltes agències prometen coses que no són possibles de complir i, que si ho fan, significaria que no dediquen ni el temps, ni els recursos necessaris, per tenir un procés de selecció de la cuidadora adequat. A Wayalia creiem que trobar la persona que ajudarà i acompanyarà el vostre ésser estimat durant unes hores (amb la modalitat de cures per hores ) o durant tot el dia (amb la modalitat de cuidadores internes a Sant Cugat) és l’etapa clau de tot servei assistencial. Si vols conèixer amb més detall com funcionem, i com garantim el millor servei d’ajuda a domicili a Sant Cugat , demana’ns informació.\nPreguntes freqüents a Wayalia Sant Cugat\nCom et pot ajudar el servei de cura de persones grans a Sant Cugat?\nArriba un moment a la vida en què totes les persones necessiten una mica d’ajuda per ocupar-se d’algunes tasques bàsiques. El servei de cura de gent gran de Wayalia Sant Cugat està pensat per cobrir aquestes necessitats, ja sigui durant unes hores al dia oa la setmana o durant les 24 hores del dia.\nEn què consisteix el servei de cuidador de cap de setmana de Wayalia?\nPer a moltes famílies resulta molt complicat equilibrar la feina i altres responsabilitats amb la cura de les persones grans que tenen a càrrec seu. Amb independència que convisquin amb les seves famílies o no, els avis necessiten que algú els doni aquesta ajuda. Per exemple, per a la seva neteja diària, per a la seva alimentació, per a la neteja de la llar o per fer la compra. El servei de cura de gent gran de Wayalia Sant Cugat és la solució que estan buscant.\nQuins més serveis ofereix Wayalia a Sant Cugat?\nA més d’una cuidadora per hores o una cuidadora interna, amb Wayalia Sant Cugat pots contractar altres serveis com assistència els caps de setmana, a la nit o acompanyament a hospitals. Per descomptat, tots els tràmits per culminar la contractació són ràpids i senzills, a més, us oferim l’assessorament que necessiteu al llarg del procés.\nCuidadors professionals a Sant Cugat\nTenim accés a les millors cuidadores de Sant Cugat per tenir cura de la nostra gent gran. Perfils seleccionats amb dedicació i de manera presencial per garantir una qualitat de servei suprema.\nLes famílies de Sant Cugat adoren Wayalia\nOficinas de Wayalia en Sant Cugat


Ciberseguretat i privacitat - Una guia per l'espectador crític\nPublicat en Internet el 27/04/2016 11/05/2017 per Álex Estébanez\nDes de CESICAT (Centre de Seguretat de la Informació de Catalunya) i el Centre d’Internet més Segura ens avisen que és necessari vigilar amb les actualitzacions de les aplicacions, ja que solen ser vulnerabilitats evitables que suposen un forat en la nostra seguretat. Aquí podeu veure la seva guia sobre com actualitzar-les de forma segura.\nQueda clara la importància de promoure i conscienciar a la gent sobre aquests temes, encara més quan observem que el robatori d’identitat fent ús de trucs per hackejar comptes i perfils a xarxes socials com Instagram o Twitter comença a ser percebut entre els menors com un joc, sense tenir en compte les conseqüències ètiques i legals. Un estudi de S2 Grupo alerta que “el 47% dels enquestats va dir haver patit algun atac contra la seva privacitat i un 60% reconeix no canviar amb regularitat els seus passwords”. Aquí podeu veure unes recomanacions per disposar de contrasenyes segures, ja que les més utilitzades no compleixen amb les normes bàsiques de seguretat.\nAquí teniu un test amb 11 situacions on la nostra identitat digital pot estar exposada a un robatori.\nPrecisament, la AEPD (Agencia Española de Protección de Datos) ha publicat 2 guies per fer que els menors tinguin cura i protegeixin la seva privacitat: “No te enredes en Internet” adreçada a menors i “Guíales en internet” per pares i professors.\nUn altre recurs a tenir en compte és la guia “Cuestiones y recomendaciones básicas para padres y educadores sobre el uso de redes sociales e Internet por los menores” elaborada per l’APEP (Asociación Profesional Española de Privacidad).


LA PANXA DEL BOU: Nostàlgies nadalenques i records boirosos\nNostàlgies nadalenques i records boirosos\nFa uns dies escoltava per ràdio les germanes Serrano, simpatiquíssimes, que parlaven de la seva època triomfal, que va coincidir amb la meva infantesa, i em va agafar un atac greu de nostàlgia. Vaig mirar de trobar el programa per internet però res, no en vaig saber prou. Per acabar de reblar el clau el meu espòs em va enviar per l'ordinador (és que ens parlem per email i tot, a aquest extrem hem arribat de comunicació virtual a dins de la llar) un audio de Catalunya Música amb un programa sobre Emili Vendrell, ai, quants anys, quants Nadals, quants records.\nJo, de les Hermanas Serrano recordo sobre tot el mandolino, mandolino, de Texas i allò de oh mare nostrum, aunque lejos tu tierra y la mía, están juntas porque noche y día las unen las olas del mar, ola, ola, ola, no vengas sola... Van tenir una carrera curta, però molt brillant. Encara més nostàlgia m'ha produït assabentar-me de la mort d'Elsa Fábregas, que tantes actrius va doblar i que va ser la veu en castellà d'allò tan famós i repetit: a Dios pongo por testigo que no volveré a pasar hambre (més o menys). En un diari, no fa massa manifestava que no li agradaven les entrevistes, perquè després els entrevistadors no li enviaven ni flors ni bombons, tenia molta raó. Avui té més importància l'entrevistador que l'entrevistat, generalment, i els homenatges i premis es fan per a lluïment dels organitzadors i no pas per a joia dels premiats i homenatjats. Així és el món, o potser sempre ha estat així i ara me n'adono.\nNadal té això, potencia els nostres sentiments tristos i melangiosos, l'enyorament malaltís i l'autocompasió i també ens fa congriar una mena de febre consumista accelerada, al mateix temps que una ràbia continguda sobre tanta bestiesa a l'entorn de la festa; parafernàlia, la nadalenca, de la qual no ens podem escapar. Una pel·lícula emblemàtica sobre el Nadal real és Plácido, esplèndida, amb aquells pobres convidats pels rics, una mostra de la solidaritat d'aleshores, que avui s'ha modernitzat de forma més maratoniana però no pas menys folklòrica, la veritat. Un tema lligat al Nadal és la loteria; com deien els meus avantpassats, la mejor loteria es el trabajo y la economía, i malgrat que ho sé no puc deixar de comprar el numeret del forn i el de la feina i el de la peixateria. Hi ha una llegenda negra sobre el tema que diu que els diners de la loteria porten desgràcia, hi deu haver de tot, el que toca a la majoria, generalment, és, en tot cas, una propineta i gràcies.\nJo vaig tenir, per sort, a la Normal Maria Rubies, gran professora de mates, encara que en aquella època també ens menjava el coco amb tot allò dels conjunts i les matemàtiques modernes. Era una gran persona i es va manifestar contra la loteria del rasca-rasca quan la Generalitat la va inventar. Ella sabia prou bé les poques probabilitats matemàtiques que hi ha de guanyar res en tots aquests jocs i on van els grans beneficis. El seu partit la va bandejar de forma molt poca-solta a partir d'aquelles crítiques i després de morir van publicar al Temps una entrevista on parlava de tot i més, pel que feia a la política del moment. No sé perquè aquestes entrevistes polèmiques s'han de publicar un cop mort l'entrevistat, recordo també el cas de Joan Oliver, aleshores es perd gran part de la força que podien haver tingut. Costa parlar clar, en general, en l'interior dels partits es creen amistats, relacions, fa por trencar-les dient les coses pel seu nom i potser tampoc fa falta. Com en l'interior de les feines, de les societats culturals i del que sigui. La convivència és fràgil i feble i s'ha d'envoltar de cotó fluix, un cop esberlada es fa molt difícil la reconstrucció.\nSobre la loteria, recordo que em feia molta pena una cobla que cantava Concha Piquer, crec que també l'havia cantat la Meller i que després la cantaria Rocío Jurado: Mañana sale. Es la historia d'una venedora de loteria que s'enamora d'un marquès i a aquest el maten, no se sap ben bé si a causa de la venedora de loteria, té un final obert i misteriós, amb la noia intentant encolomar un quinze mil als passavolants, entre llàgrimes i records. M'agraden les cançons que expliquen una història, la veritat. La loteria, ha provocat molts conflictes entre coneguts, certament. Crec que el meu avi estava barallat amb un company de feina a causa d'uns números de loteria, suposo que no n'hi devia vendre i després tocaria alguna cosa. El que mou a comprar butlletes és, en molts casos, l'enveja. Què passarà si li toca a aquell i a mi no? L'enveja sí, que mou muntanyes, i no pas la fe. Sempre és més fàcil plorar amb la pena d'algú que no pas riure amb la seva sort i la seva alegria, som humans i el món és injust i l'amistat, sovint poc sòlida. Terenci Moix deia una vegada que ell sempre mirava de donar feina a amics i coneguts per evitar precisament l´excés d'enveja...\nEn fi, superarem aquest Nadal, recordarem els absents, comprarem regals, participarem en amics invisibles i cagations, aplegarem fotileses inútils però simpàtiques, farem versos i en recitarem, contemplarem amb enveja -més enveja- els infants enlluernats per tanta màgia reial, i ens vacunarem contral l'al·lèrgia als papanoels i a les llumetes histèriques dels balcons. Superarem el trauma de no recuperar els diners de la loteria i entomarem filosòficament per la tele aquestes bestieses que fan els premiats habituals, llençant xampany per terra i fent el mico, malgrat que els hagi tocat quatre rals.\nFa anys, quan era jove, vam quedar amb una colla, a casa d'uns amics, per celebrar la nit de Nadal. Ho vaig passar molt bé, però en tornar cap a casa vam passar per davant de la Catedral; en aquella època la fira acabava la vigilia i el terra de l'avinguda era brut, ple de paperots i branquillos polsosos. Per la Rambla hi havia prostitures decadents i gent beguda. Recordo que era el primer any que es va posar de moda aquell got amb un cordó encerat que imitava una gallina quan l'estiraves i tothom anava fent aquell sorollet amb l'estri mencionat. Resultava tot plegat depriment, tràgic. Hi ha dues cançons de Pau Riba, desmitificadores, sobre el tema que descriuen molt bé aquest altre Nadal de misèria i tristor, que de vegades se'ns amaga, la de la plàcida nit de Nadal i la del matí de Sant Esteve. Sempre les he relacionat amb aquella nit en la qual vaig tenir una revelació de maduresa: que les coses no eren ben bé com jo imaginava i desitjava i que, per molt que el món millorés en alguns aspectes, sempre hi hauria un rerefons de marginació i brutícia darrere de l'arbre més esponerós i ben guarnit.\nEtiquetes de comentaris: evocacions, Nadal\nEncara que no entri a comentaris, et segueixo, avui et desitjo Pau, Amor i Libertat i que s'emportin la Crisis els que l'han provocat.\nBon nadal i Bones Festes. Anton.\nIgualment, Anton, jo tampoc puc passejar tant com voldria pels vostres blogs, BONES FESTES!!!\nA Déu poso per testimoni que ets una de les meves escriptores preferides! (de les vives, ep!)


Càritas alerta que atén 200 famílies a la setmana i que no té aliments bàsics - Diari de Girona\ng.t 24.08.2011 | 02:00\nL´entitat va obrir recentment un centre de distribució d´aliments. conxi molons\nL'entitat solidària Càritas de Figueres fa una nova crida per poder fer front a l'elevada demanda que suporta des de fa temps i que s'ha accentuat arran de la delicada situació econòmica. Asseguren que cada setmana atenen unes 200 famílies de la comarca -unes 800 mensualment- i que els fan falta aliments bàsics per a poder ajudar-les. A banda d'això, l'ens també demana voluntaris per poder-los ajudar en les aules d'adults, reforç escolar, al centre d'aliments o a la recepció de l'espai. I és que, en els últims mesos, han hagut de suprimir alguns dels serveis perquè no podien assumir les despeses.\nL'entitat ha fet arribar una carta fent aquesta crida als diferents consistori de la comarca per impulsar aquesta campanya de recollida d'aliments recordant que el servei que aquesta entitat ofereix dóna serveis a qualsevol poble i a les persones necessitades de menjar o roba o a transeünts i indocumentats. Això passa arran de l'acord que mantenen amb els Serveis Socials de l'Ajuntament de Figueres i el Consell Comarcal, tot i que en queden excloses les poblacions de Roses, l'Escala i Castelló, que ja tenen la seva pròpia estructura de Càritas. Alerten de nou que el volum que l'associació suporta és molt elevat amb un nombre de 200 famílies a la setmana. Una xifra que suposa unes 800 al mes. Reben subministrament d'aliments, en gran part, a través del Banc d'Aliments Europeu però asseguren que hi ha certs productes bàsics que aquest organisme no cobreix. Per això fan una crida a entitats, empreses o particulars que puguin ajudar-los a cobrir aquestes necessitats.\nAjudar en les tasques\nD'altra banda, l'entitat també busca voluntaris en diferents àmbits. Per al centre formatiu, demanen ajudants per a la formació de l'escola d'adults, per al reforç escolar, per a classes d'anglès i d'informàtica. Pel que fa al centre d'aliments obert recentment, voluntaris que puguin oferir informació a aquelles persones que hi vin?guin, ajudar en la gestió i el manteniment del centre. Finalment, Càritas necessita personal per a la recepció per tal d'atendre les persones que s'hi dirigeixen i ajudar en les tasques del dia a dia durant els matins i les tasques.\nI és que, recentment, l'entitat va alertar que havia hagut de suprimir alguns dels torns de serveis perquè no podia assumir els costos que això li suposava. En contrapartida, però, l'elevat volum de persones que atenen els obliguen a buscar la implicació de la comarca per tal de fer-hi front. En aquest sentit, l'entitat ha fet arribar una carta a ajuntaments de la zona per tal d'aconseguir suport en la problemàtica.